ТАТАРСТАН РЕСПУБЛИКАСЫ

ПРЕЗИДЕНТЫ

УКАЗЫ

2022 елда Татарстан Республикасының В.Е. Алемасов исемендәге дәүләт премиясен тапшыру турында

Татарстан Республикасының В.Е. Алемасов исемендәге дәүләт премиясен бирү комитеты тәкъдимнәрен карап тикшергәннән соң карар бирәм:

1. Татарстан Республикасының В.Е. Алемасов исемендәге дәүләт премиясен түбәндәгеләргә тапшырырга:

1) техник фәннәр докторы, «Казан милли тикшеренү технология университеты» федераль дәүләт бюджет югары белем бирү мәгариф учреждениесенең агач материаллар эшкәртү кафедрасы профессоры Просвирников Дмитрий Богдановичка – лигноцеллюлоза материалларын көчле су пары белән эшкәртү ысулын кулланып активлаштыруның гамәли аспектларын эшләү һәм файдалануга тапшыруга зур өлеш кертүе өчен;

2) техник фәннәр кандидаты, «В.Б. Шнепп исемендәге Үзәктән кудыру һәм ротор компрессорлары фәнни-тикшеренү һәм конструкторлык институты» акционерлык җәмгыяте газ кудыру агрегатлары бүлекчәсенең җылылык алмашу аппаратурасы бюросы баш белгече Хәбибуллин Илмир Илдар улына – Россия Федерациясе газ тармагы модульле компрессор станцияләрендә санлы һәм физик модельләү ысулларын кулланып интенсивлаштырылган җылылык алмашулы модульле конструкциянең маен һава агымы ярдәмендә суыту буенча энергия сакчыл сарыф ителә торган аппаратлар эшләүгә зур өлеш кертүе өчен;

3) техник фәннәр кандидаты, «А.Н. Туполев исемендәге Казан милли тикшеренү техник университеты – КАИ» федераль дәүләт бюджет югары белем бирү мәгариф учреждениесенең реактив двигательләр һәм энергетика җиһазлары кафедрасы өлкән укытучысы Хәлиуллин Руслан Рафаэль улына – югары дәрәҗәдә нәтиҗәле энергетика җайланмалары һәм газ турбиналары двигательләре эшләү һәм җитештерүгә зур өлеш кертүе өчен.

2. Әлеге Указ аңа кул куйган көннән үз көченә керә.

Татарстан Республикасы

Президенты Р.Н. Миңнеханов

Казан, Кремль

2022 ел, 27 июнь

№ ПУ-439